Viborger Samler, 1843-07-20
Udenlandske Efterretninger. Storbritannien og Jrland. Den berømte Theolog i Oxford, Professor Dr. Pusen, er en Broder til den bekjendte Agriculturist, Parlementsmedlemmet Pusey. Dr. Pusey er 43 Aar gammel, og Enkemand. Aaret 1818 oploges han i Christ-Church-Collegiet i Oxford, hvor han i Aaret 1822 erholdt Graden in literis humanioribus, senere udnævntes han til Fellow ved Oriel-Collegiet. J Aaret 1828 kaldtes han til Professor Regius i det bebraiske Sprog ved hiint Universitet; med dette Embede er forenet et Canonicat ved Cathedralkirken. J Aaret 1824 erholdt han Prisen for en i det latinske Sprog affattet Afhandling om Sammenligningen imellem de græske og romerske Colonier. Pusey nedstammer fra en ældgammel Familie, hvis Familiesæde i Berksphire, er en Gave eller et Lehn fra Knud den Stores Tid. Den bekjendte Missionair Joseph Wolff, der i længere Tid har opholdt sig i Bochara, udtaler i et Opraab til Officiererne i den britiske Hær sin Overbeviisning om at Efterretningen om Oberstlieutenant Stoddarts og Lieutenant Conollys Henrettelse er meget at betvivle han tilbyder sig, enten alene eller ledsaget af en britisk Officier, imod Erstatning af Reiseomkostningerne, at begive sig til Bochara, og med sine mægtige Venners Hielp, iblandt Turkommannerne i Ørkenen ved Chiwa at bevirke hine britiske Officierers Løsladelse. Nathan Dunn fra Philladelphia, som i 11 Aar har opholdt sig i Canton, og der erhvervet en stor Formue og som af de forenede Fristaters Regjering er udnævnt til nordamericansk Gesandt i China (?), opholder sig for nærværende Tid i London, hvor han i Hydepark-Corner har ladet opføre en chinesisk Villa, hvor han i en stor Sal har ladet opstille en Mængde chinesiske Rariteter. Her findes et buddhaistisk Capel med alle de til samme hørende Zirater; hisset seer man en Kræmmers Boutik forsynet med alle de Vareartikler, der udgjøre Gienstanden, for hans Handel. Kræmmeren gjør sine Beregninger ved Hjælp af et Jnstrument, saaledes som man finder det i alle chinesiske Comptoirer, og som ganske ligner et Regnebrædt. Hans Commis er beskæftiget med at skrive, og en Kjøber eller rettere en Snyltegjest drikker Thee, thi naar En træder ind i en Chinesers Boutik, bydes der ham strax Thee. En Opvarter dækker Middagsbordet for Herren, medens en Tigger venter ved Døren paa den Almisse, man vil give ham; i modsat Tilfælde laver han sig til at gjøre en frygtelig Allarm med de Bambusstokke, han fører med sig, og med hvilken Allarm han vedbliver, indtil man giver ham Almissen. Saaledes tigges i Canton. Længere borte seer man en Mandarin af høi Rang, der siddende og med ubedækket Hoved, med sin Secretair ved Siden, modtager et Besøg af 2 Mandariner af lavere Rang, hvilke træde frem med Huen paa Hovedet. Dette er nemlig i China den Maade, hvorpaa man udviser Agtelse imod sine Foresatte. J et Boudoir seer man Damer med Blomster i deres Haar, nogle ryge, andre spille Guitarre, og atter andre drikke Thee. Paa den anden Side af denne Sal seer man i Skabe Tusinder af forskjellige Sager af chinesiske Haandarbeider, Kunst- og Naturgjenstande, og iblandt disse 350 Malerier, der forestille Landskaber, Haver og Monumenter, og give et stort Begreb om de Fremskridt, Chineserne have gjort i Tegne kunsten. Denne skjønne Samling besøges meget stærkt Dronningen har i 5 Timer underholdt sig med at tage samme i Øiesyn; Hertugen af Wellington har allerede 7 Gange beseet den, og i faa Uger har man solgt 65,000 Exemplarer af Cataloget, der falbydes ved Døren.